Tuntikausia jatkuva koiran haukunta voi tiheästi toistuessaan täyttää häiritsevän elämän määritelmän, sanoo Kiinteistöliiton lakimies.

Koiran haukunta on saanut naapureiden välit räjähdysherkäksi kerrostaloyhtiössä.

”Naapurimme on valittanut koiran haukunnasta isännöitsijälle. Isännöitsijän mukaan joko koirat lähtevät tai me lähdemme, jos naapuria häiritsevä haukunta ei lopu”, Helsingin Sanomiin yhteyttä ottanut lukija kertoo.